
ΠΕΡΙΕΧΟΜΕΝΑ 


ΥΠΟΥΡΓΙΙΚΕΧ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Α/ν«<τύνθι«Γη της Επιτροπής γ’α την επεξεργασία χαν εκ¬ 
πόνηση νέου χατασταιτικαό Κώδικα των δημοτ ών υχαλ- 
λήλων χ»ί των υπαλλήλων Ν.Π.Δ.Δ.1 

Παροχή της εγγύησης του Δημοσίου στην ΕΓΠΒΑ για τη 
δανειοδότηση ταυ Ταμείου Εθνικής Αμιώνης με το ποσό 
των δρχ. 2.000 εκατ. για την υλοποίηση του προγράμμα¬ 
τος κατάσχειυής οχημάτων (ΙΕΕΡ) αστό την ΒΛΒΟ 
(ΣΤΑΓΙΕΡ ΕΛΛΑΣ).2 

Παροχή της εγγύησης του Δημοσοίυ προς την Εθνική Τρά¬ 
πεζα της Ελλάδος για τη χορήγηση δανείου ποσού μέχρι 
δρχ. 1.170 εκατομμύρια στο ΙΚΑ.3 

Τύπος και περιεχόμενο ταυ ειδικού στοιχείου που εκδίδεται 
απιό τον υποκείμενο στο κανονικό καθεστώς Φ.Π.Α., για 
τις πράξεις που συνιστούν αυτοπαράδοση αγαθών ή ιδιο- 
χΡησιμοποίηση υπηρεσιών·.4 

Ανάθεση αρμοδιοτήτων στους Υφυπουργούς Υγείας, Πρό¬ 
νοιας και Κοινωνικών Ασφαλίσεων.5 


Αρμοδιότητες και, εξουσία υπογραφής του Γενικού Γριαμ- 
ματέα της Γενικής Γραμματε ιας Κοινωνικών Ασφαλί¬ 
σεων του Υπουργείου Υγείας, Πρόνοιας και Κοινώνι-< 


κών Ασφαλίσεων.6 

Αύξηση των συντάξεων ταυ Ταμείου Ασφαλίσεως Προσω¬ 
πικού της Ε.Τ.ΒΑ.7 

Τόπος συνεδριάσεως των Δικαστηρ ίων Καλαμάτας.8 

Υποβολή συμπληρωματικών δικαιολογηΐτικών, για την έκδο¬ 
ση δανείου εκ μέρους των σεισμοπλήκτων ταυ Νομού Μεσ¬ 
σηνίας, από τους σεισμούς του 1986.9 


Κήρυξη εκτελεστής της αριθ. 46/1986 αποφάσεως του 
ΔΔΔΔ Αθηνών, που επικυρώνει την αριθ. 47/86 απόφ. 
του ΠΔΔΔ Αθηνών και που αφορά τους όρους αμοιβής 
και εργασίας των απασχολούμενων στις κλασικές και 
βυζαντινές αρχαιότητες Β. Ελλάδας και Θεσσαλίας. ..10 

Κήρυξη εκτελεστής της αριθ. 58/86 αποφάσεως του 
ΠΔΔΔ Αθηνών «για τους όρους αμοιβής και εργασίας 
των εργατ/τών - τρ'ΐών βιβλιοδετών όλης της χώρας».! 1 


Κήρυξη εκτελεστής της αριθ. 59/86 αποφάσεως ταυ 
ΠΔΔΔ Αθηνών, που αφορά τους όρους αμοιδής και ερ¬ 
γασίας των εργατ/τών - τριών Τοπογράφων όλης της 
χώρας.12 

ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. ΔΙΔ)Κ/Φ 6.47/10018 (1) 

Ανασύνθεση της Επιτροπής για την επεξεργασία και εκ¬ 
πόνηση νέου καταστατικού Κώδικα των δημοσίων 
υπαλλήλων και των υπαλλήλων Ν.Π.Δ.Δ. 

Ο ΥΠΟΥΡΓΟΣ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

Έχοντας υπόψη : 

1. Τις διατάξεις του άρθρου 26 του Ν. 1400/1983 «τρο¬ 
ποποίηση και συμπλήρωση υπαλληλικών διατάξεων» (ΦΕΚ 

156/Α/24.10.1983). 

2. Τις διατάξεις του άρθρου 19 παρ. 3 του Ν. 1476/84 
(ΦΕΚ 136/Α/18.9.84). 

3. Την απόφασή μας ΔΙΟΔ/Φ.7/184/11992/4.10.8 5 «πα¬ 
ράταση προθεσμίας για τη σύσταση, σύνθεση και ανασύν¬ 
θεση συλλογικών οργάνων του Δημόσιου Τομέα» (ΦΕΚ 

613/Β/19.10.85). 

4. Την ανάγκη για ευρύτερη εκπροσώπηση των πολιτι¬ 
κών δυνάμεων του τόπου στη διακομματική Επιτροπή του 
άρθρου 26 του Ν. 1400/83, αποφασίζουμε : 

1. Αντικαθιστούμε την περίπτωση στ' της παραγράφου 

1 της απόφασής μας ΔΙΔΚ/Φ6.47/12666/22.10.1985 (ΦΕΚ 
640 τ. Β'/24.10.1985) ως εξής : 

«στ) από έναν εκπρόσωπο των αναγνωρισμένων από τον 
Κανονισμό της Βουλής κομμάτων, καθώς και από έναν 
εκπρόσωπο των κομμάτων που αυτοτελώς έλαβαν μέρος 
στις τελευταίες εκλογές και εκπροσωπούνται στη Βουλή». 

2. Κατά τα λοιπά ισχύει η απόφασή μας ΔΙΔΚ/Φ.647/ 
12666/22.10.1986. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Νοεμβρίου 1986 

Ο ΥΠΟΥΡΓΟΣ 

ΑΠΟΣΤΟΛΟΣ - ΑΘΑΝΑΣΙΟΣ ΤΣΟΧΑΤΖΟΠΟΥΛΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αρι«. 108706/2397 (2) 


Παροχή της εγγύησης του Δημοσίου στην ΕΤΒΑ για τη 
δανειοδότηση του Ταμείου Εθνικής Άμυνας με τϊ> ποσό 
των δρχ. 2.000 εκατ. για την υλοποίηση του προγράμ¬ 
ματος κατασκευής οχημάτων (ΙΕΕΡ) από την ΕΛΒΟ 
(ΣΤΑΓΙΕΡ ΕΛΛΑΣ). 

Ο ΤΠΟΤΡΓΟΣ ΟΙΚΟΝΟΜΙΚΩΝ 
Έχοντας υπόψη : 

1. Τις διατάξεις των Α.Ν. 747/1945 και 9/1967 σε συν¬ 
δυασμό με τις όμοιες του άρθρου 6 του Ν. 400/1976 και 
το άρθρο 8 του Ν. 1266/1982. 

2. Τις πράξεις του Διοικητή τής Τράπεζάς της Ελλάδος 
αριθμ. 831/7.8.86 και 850/25.9.86, σύμφωνα με τις οποίες 
εγκρίθηκε η δανειοδότηση του Ταμείου Εθνικής Άμυνας 
μέχρι ποσού δρχ. 5.000 εκατ. και του Ταμείου Εθνικού 
Στόλου μέχρι ποσού δρχ. 450 εκατ. (ήτοι σύνολο δρχ. 
5.450 εκατ.) και καθορίστηκε ότι η εν λόγω δανειοδότηση 
μπορεί να πραγματοποιηθεί μερικά ή ολικά από τις Τρά¬ 
πεζες και από το Ταχυδρομικό Ταμιευτήριο. 

3. Την πράξη του Γπουργικού Συμβουλίου αριθμ. 140/ 

14.10.86, με την οποία εγκρίθηκε η σύναψη δανείου, ύψους 
δρχ. 2.000 εκατ. του Ταμείου Εθνικής Άμυνας από την 
ΕΤΒΑ, για την υλοποίηση του προγράμματος κατασκευής 
οχημάτων (1ΕΕΡ) από τη ΣΤΑΓΙΕΡ ΕΛΛΑΣ για τις 
ανάγκες του στρατού. 

4. Την απόφαση της Διοικητικής Επιτροπής του ΤΕΘΑ 
αριθμ. 36/29.9.86 με την οποία έγιναν δεκτοί οι όροι του 
ανωτέρω δανείου. 

5. Το έγγραφο της ΕΤΒΑ αριθμ. 17324/11.9.86, με το 
οποίο εγκρίθηκε η δανειοδότηση του ΤΕΘΑ με ποσό δρχ. 
2.000 εκατ. και καθορίστηκαν οι προϋποθέσεις της σύναψης 
και εξυπηρέτησης του δανείου. 

6. Το έγγραφο του ΤΕΘΑ αριθμ. Φ.800/25/418702, με 
το οποίο ζητείται η εγγύηση του Ελληνικού Δημοσίου, απο¬ 
φασίζουμε : 

Παρέχουμε την εγγύηση του Ελληνικού Δημοσίου στην 
ΕΤΒΑ για τη χορήγηση στο Ταμείο Εθνικής Άμυνας 
δανείου ποσού δρχ. δύο δισεκατομμυρίων (δρχ. 2.000 εκατ.) 
για την υλοποίηση του προγράμματος κατασκευής οχημά¬ 
των (ΙΕΕΡ) από την ΕΛΒΟ (ΣΤΑΓΙΕΡ ΕΛΛΑΣ), για 
τις ανάγκες του στρατού. 

Η χορήγηση και η εξυπηρέτηση του δανείου θα γίνει 
σύμφωνα με τους όρους που αναφέρονται στις πράξεις του 
Διοικητή της Τράπεζας της Ελλάδος αριθμ. 831/7.8.86 
και 850/25.9.86 και στο έγγραφο της ΕΤΒΑ αριθμ. 17324/ 

11.9.86. 

Με την απόφαση αυτή, αναλαμβάνουμε την υποχρέωση, 
σε περίπτωση καθυστέρησης εξόφλησης ληξιπρόθεσμης δό¬ 
σης ή τμήματος αυτής ή ενδιαμέσων τόκων ή τόκων υπερη¬ 
μερίας της ανωτέρω δανειοδότησής, να καταβάλουμε στο 
δανειστή, τα ποσά που προέρχονται από την ανωτέρω αιτία, 
μέσα σε διάστημα δύο (2) μηνών από την ημέρα που θα 
μας στείλει σχετική ειδοποίηση. 

Η ΕΤΒΑ παρακαλείται να μας στείλει αντίγραφο σύμ¬ 
βασης που θα υπογράψει με το ΤΕΘΑ. 

Το Τπουργείο Εθνικής Άμυνας, που του στέλνουμε αντί¬ 
γραφο της απόφασης αυτής, παρακαλείται να φροντίζει για 
την εγγραφή κάθε χρόνο στον προϋπολογισμό του, πρό¬ 
βλεψης για την επιχορήγηση του Ταμείου Εθνικής Άμυνας, 
με το απαιτούμενο ποσό, για την εξόφληση των ληξιπρό¬ 
θεσμων υποχρεώσεών του που απορρέουν από την ανωτέρω 
δανειοδότηση. 

Η απόφαση αυτή, να δημοσιευθεί στην Εφημερίδα της 
Κυβερνήσεως. 

Αθήνα, 5 Νοεμβρίου 1986 

Ο ΥΠΟΥΡΓΟΣ 

ΔΗΜΗΤΡΗΖ ΤΖΟΒΟΛΑΖ 


Αρι-8. 104881/2312 (3) 


Πάροχή της εγγύησης του Δημοσίου προς την Εθνική Τρά¬ 
πεζα της Ελλάδος για τη χορήγηση δανείου ποσού μέχρι 

δρχ. 1.170 εκατομμύρια στο Ι.Κ.Α. 

Ο ΤΠΟΤΡΓΟΣ ΟΙΚΟΝΟΜΙΚΩΝ 
Έχοντας υπόψη : 

1. Τις διαΐάξεις των Α.Ν. 747/45 και 9/67 σε συν¬ 
δυασμό με τις όμοιες του άρθρου 6 του Ν. 400/76 και 
του άρθρου 8 του Ν. 1266/82. 

2. Την Πράξη 830/4.8.1986 του Διοικητή της Τράπεζας 
της Ελλάδος με την οποία εγκρίθηκε η δανειοδότηση του 
Ι.Κ.Α. μέχρι συνολικού ποσού δρχ. 1.500.000.000 για 
κάλυψη ταμιακών αναγκών του έτους 1986 και καθορίστηκε 
ότι το παραπάνω δάνειο θα διατεθεί απευθείας για την 
εξόφληση υποχρεώσεων του Ι.Κ.Α. από τοκοχρεωλύσια 
προς τα πισικοτικά ιδρύματα της χώρας που λήγουν μέχρι 

30.9.1986. 

3. Τη σύμβαση πίστωσης Ανοικτού (Αλληλόχρεου) Λο¬ 
γαριασμού 9246/29.9.1986 μεταξύ της Εθνικής Τράπεζας 
της Ελλάδος και του Ι.Κ.Α. για ποσό μέχρι δρχ. 1.170 
εκατ. 

4. Την απόφαση 375/2.10.1986 του Διοικητικού Συμ¬ 
βουλίου του Ι.Κ.Α. με την οποία εγκρίθηκε ο ανωτέρω δα¬ 
νεισμός και έγιναν αποδεκτοί οι όροι της ως άνω δανειακής 
σύμβασης. 

5. Το έγγραφο Φ.21/18/3061/13.10.1986, της Γεν. Γραμ¬ 
ματείας Κοιν. Ασφαλίσεων του Τπουργείου Τγείας, Πρό¬ 
νοιας και Κοινωνικών Ασφαλίσεων με το οποίο εγκρίνεται, 
μεταξύ άλλων, και ο δανεισμός του Ι.Κ.Α. από την Εθνική 
Τράπεζα για ποσό μέχρι δρχ. 1.200 εκατομ. 

6. Το έγγραφο Γ.23/362/9.10.1986 του Ι.Κ.Α., με το 
οποίο ζητά τήν παροχή της εγγύησης του Δημοσίου για 
την κάλυψη του ανωτέρω δανείου, αποφασίζουμε : 

Παρέχουμε την εγγύηση του Δημοσίου στην Εθνική 
Τράπεζα της Ελλάδος Α.Ε. για τη δανειοδότηση του Ι.Κ.Α. 
με τη μορφή πίστωσης δΓ ανοικτού (αλληλόχρεου) λογ/ 
μού, με ποσό δρχ. ενός δισεκατομμυρίου εκατόν εβδομήντα 
εκατομμυρίων (1.170.000.000) για την εξόφληση υποχρε¬ 
ώσεών του από τοκοχρεωλύσια προς τα Πιστωτικά Ιδρύ¬ 
ματα τής χώρας που λήγουν μέχρι 30.9.1986. 

Το Δημόσιο παραιτείται από την εφαρμογή και τις εν¬ 
στάσεις των άρθρων 855 και 867 και διατηρεί τα δικαιώ¬ 
ματα και τις ενστάσεις που απορρέουν από τα άρθρα 853, 
858, 862 και 863 του Α.Κ. 

Η χορήγηση και η εξυπηρέτηση του δανείου θα γίνει με 
τους όρους που αναφέρονται στην Πράξη 830/4.8.1986, 
του Διοικητή της Τράπεζας της Ελλάδος και στη σύμβαση 
9246/29.9.1986 που υπογράφηκε μεταξύ της Εθνικής Τρά¬ 
πεζας της Ελλάδος και του Ι.Κ.Α. 

Με την απόφαση αυτή, αναλαμβάνουμε την υποχρέωση 
να καταβάλλουμε στήν Εθνική Τράπεζα τής Ελλάδος κάθε 
χρεωστικό υπόλοιπο, πλέον τόκων που θα προκύψει βάσει 
του τηρούμενου λογ/σμού και μέσα σε ένα μήνα από την 
ημερομηνία του κλεισίματος της σύμβασης (18 μήνες από 
τη χορήγηση), μετά την προηγούμενη βεβαίωση των πο¬ 
σών αυτών, στο οικείο Δημ. Ταμείο στο λογ/σμό Νο 555 
σύμφωνα με τις διατάξεις του Π.Δ/τος 839/78 (ΦΕΚ 195/ 
1978 τ. Α') και τις οδηγίες των εγκυκλίων μας 98348/ 
2945/8.8.1979 και 6465/124/16.1.1980. 

Η Εθνική Τράπεζα παρακαλείται να μας ενημερώσει για 
την ανάληψη του δανείου από το δικαιούχο, καθώς για την 
εξόφλησή του. 

Το Ι.Κ.Α. παρακαλείται να φροντίσει για την εμπρό¬ 
θεσμη εξόφληση του εν λόγω δανείου, καθώς και για την 
εγγραφή της απαιτούμενης για την εξόφλησή του πίστωσης, 
το δε Τπουργείο Τγείας, Πρόνοιας και Κοινωνικών Ασφα¬ 
λίσεων για την έγκριση της παραπάνω πίστωσης. 



£ΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Η απόφαση αυτή, να δημοσιευθεί στην Εφημερίδα της 
Κυβερνήσεως. 

Αθήνα, 30 Οκτωβρίου 1986 

Ο ΥΠΟΥΡΓΟΣ 

ΔΗΜΗΤΡΗΧ ΤΧΟΒΟΛΑΧ 


ΑρΆ Π 7475/791 (4) 


Τύπος και περιεχόμενο του ειδικού στοιχείου που εκδίδεται 
από τον υποκείμενο στο κανονικό καθεστώς Φ.Π.Α., 
για τις πράξεις που συνιστούν αυτοπαράδοση αγαθών ή 
ιδιοχρησιμοποίηση υπηρεσιών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη τις κατωτέρω διατάξεις του Ν. 1642/ 
1986 «για την εφαρμογή του φόρου προστιθέμενης αξίας 
και άλλες διατάξεις» (ΦΕΚ 125 Α'): 

α) Της παραγράφου 1, των περιπτώσεων α, β, δ και 
ε της παραγράφου 2 και της παραγράφου 3 του άρθρου 7, 
β) του άρθρου 9 και 

γ) της παραγράφου 3 του άρθρου 58, αποφασίζουμε : 

1. Ο υποκείμενος στο κανονικό καθεστώς φόρου προστι¬ 
θέμενης αξίας εκδίδει ειδικό στοιχείο αυτοπαράδοσης αγα¬ 
θών ή ιδιοχρησιμοποίησης υπηρεσιών, για τη χρησιμοποί¬ 
ηση αγαθών ή υπηρεσιών της επιχείρησής του εφόσον : 

—πρόκειται για αγαθά ή υπηρεσίες που προβλέπουν οι 
διατάξεις της παραγράφου 4 του άρθρου 23 του Ν. 1642/ 
1986 

-διαθέτει αγαθά από υπαγόμενη σε φόρο δραστηριότητα, 
σε άλλη μη υπαγομένη, 

-διαθέτει αγαθά για τις ανάγκες του ή του προσωπικού 
του ή τρίτων ή γενικά για σκοπούς ξένους προς την επι- 
χείρηση· 

Η υποχρέωση έκδοσης του ειδικού στοιχείου υπάρχει 
μόνο αν, για τις πιο πάνω περιπτώσεις, ο υποκείμενος στο 
φόρο κατά την αγορά των αγαθών αυτών απέκτησε δικαί¬ 
ωμα έκπτακτης του φόρου. 

2. Ως φορολογητέα αξία που αναγράφεται στο ειδικό 
στοιχείο λαμβάνεται : 

—για τις παραδόσεις αγαθών, η τιμή αγοράς αυτών ή πα¬ 
ρόμοιων αγαθών ή αν δεν υπάρχει τιμή αγοράς, το κόστος 
τους κατά το χρόνο της παράδοσης και 

-για τις παροχές υπηρεσιών, το σύνολο των εξόδων που 
αναλογούν στην εκτέλεση της παροχής των υπηρεσιών 
αυτών. 

3. Ο τύπος και το περιεχόμενο του στοιχείου της παρα¬ 
γράφου 1 ορίζεται με το υπόδειγμα που προσαρτάται στην 
παρούσα απόφαση. 

4. Στο ειδικό αυτό στοιχείο θα αναγράφεται χωριστά ο 
φόρος προστιθέμενης αξίας που αναλογεί, η ένδειξη «φόρος 
μη εκπιπτόμενος», καθώς και κάθε άλλη πληροφορία που 
ο εκδότης του στοιχείου θεωρεί αναγκαία. 

5. Για τον τρόπο και χρόνο έκδοσης, καταχώρισης και 
φύλαξης του ειδικού στοιχείου, εφαρμόζονται κατ’ αναλογία 
οι σχετικές με τα φορολογικά στοιχεία διατάξεις του Κώ¬ 
δικα Φορολογικών Στοιχείων. 

6. Αν για τις αναγραφόμενες στην παράγραφο 1 πρά¬ 
ξεις προβλέπεται από τις διατάξεις του Κώδικα Φορολογι¬ 
κών Στοιχείων έκδοση άλλου φορολογικού στοιχείου, (όπως 
τιμολόγιο, απόδειξη λιανικής πώλησης κτλ.), τότε αντί 
του ειδικού στοιχείου, μπορεί να εκδίδεται το φορολογικό 
αυτό στοιχείο. Στην περίπτωση αυτή ο φόρος θα αναγρά¬ 
φεται στο στοιχείο χωριστά, θα υπάρχει σ’ αυτό η ένδειξη 
«Φ.Π.Α. ΜΗ ΕΚΠΙΠΤΟΜΕΝΟΣ» και θα υπογράφεται 
από το λήπτη και τον εκδότη του. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Νοεμβρίου 1986 

Ο ΥΠΟΥΡΓΟΣ 

ΔΗΜΗΤΡΙΙΧ ΤΧΟΒΟΛΑΧ 


ΣΤΟΙΧΕΙΑ ΕΚΔΟΤΗ 
ΟΝΟΜΑΤΕΠΩΝΥΜΟ ή 

ΕΠΩΝΥΜΙΑ. 

ΔΙΕΥΘΥΝΣΗ . 

ΑΣΚΟΥΜΕΝΗ 
ΔΡΑΣΤΗΡΙΟΤΗΤΑ.... 
Α.Φ.Μ. 


«ΥΠΟΔΕΙΓΜΑ» 

Τόπος και ημερομηνία. 

έκδοσης 

α.α 


ΕΙΔΙΚΟ ΣΤΟΙΧΕΙΟ 
ΑΥΤΟΠΑΡΑΔΟΣΗΣ ΑΓΑΘΩΝ 
Ή ΙΔΙΟΧΡΗΣΙΜΟΠΟΙΗΣΗΣ ΥΠΗΡΕΣΙΩΝ 
(άοθρ. 7 παραγ. 1 και 2 εκτός της περίπτωσης γ' και 
9 του Ν. 1642/86) 

ΣΤΟΙΧΕΙΑ ΛΗΠΤΗ 

ΟΝΟΜΑΤΕΠΩΝΥΜΟ ή ΕΠΩΝΥΜΙΑ. 

ΕΠΑΓΓΕΛΜΑ . 

ΔΙΕΥΘΥΝΣΗ . 

Α.Φ.Μ. ή Α.Τ. # . 

(Στο χώρο αυεό σημειώνεται ο σκοπός, η αιτιολογία της 
αυτοπαράδοσης αγαθών ή ιδιοχρησιμοποίησης των υπηρε¬ 
σιών ) 


α/α Ποσότητα Είδος Τιμή μονάδας Αξία 


ΣΥΝΟΛΟ /0 . 

Φ.Π.Α. που αναλογεί μη εκπιπτόμενος . 

Ο ΕΚΠΡΟΣΩΠΟΣ ΤΗΣ Ο ΛΗΠΤΗΣ 

ΕΠΙΧΕΙΡΗΣΗΣ 

ΥΠΟΓΡΑΦΗ. ΥΠΟΓΡΑΦΗ. 


Αρι$. 1170 (5) 


Ανάθεση αρμοδιοτήτων στους Υφυπουργούς Υγείας, Πρό¬ 
νοιας και Κοινωνικών Ασφαλίσεων 

Ο ΠΡΩΘΥΠΟΥΡΓΟΣ 

ΚΑΙ Ο ΥΠΟΥΡΓΟΣ ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. 
ΑΣΦΑΛΙΣΕΩΝ 

Έχοντας υπόψη : 

1. Τις διατάξεις του άρθρου 83 παρ. 2 του Συντάγματος^ 

2. Τις διατάξεις του Ν. 1558/1985 (ΦΕΚ 137) «Κυ¬ 
βέρνηση και κυβερνητικά όργανα» και ειδικότερα το άρθρο 
16 παρ. 5 αυτού. 

3. Το Π.Δ. 397/1985 (ΦΕΚ 138) «Διορισμός Υπουρ¬ 
γών και Υφυπουργών». 

4. Το Π.Δ. 389/1986 (ΦΕΚ 170) «Διορισμός Υπουργών 
και Υφυπουργών». 

5. Το Π.Δ. 544/1977 (ΦΕΚ 178) «Οργανισμός του 
Υπουργείου Κοινωνικών Υπηρεσιών». 

6. Το Π.Δ. 437/1985 (ΦΕΚ 157) «Καθορισμός και 

ανακατανομή των αρμοδιοτήτων των Υπουργείων». 

7. Τα Π.Δ. 620/1982 (ΦΕΚ 124) και 623/1982 (ΦΕΚ 
124) «Μεταφορά υπηρεσιών και προσωπικού από το πρώην 
Υ’πουργείο Κοινωνικών ΥΎτηρεσιών στο Υπουργείο Κοινω¬ 
νικών Ασφαλίσεων». 

8. Το Π.Δ. 303/1984 (ΦΕΚ 110) «Οργανισμός Υπουρ¬ 
γείου Κοινωνικών Ασφαλίσεων». 

9. Την ανάγκη για την εύρυθμη και αποδοτική λειτουρ¬ 
γία του Υπουργείου Υ’γείας, Πρόνοιας και Κοινωνικών 
Ασφαλίσεων, αποφασίζουμε : 

Άρθρο 1. 

Γενικές αρμοδιότητες Υφυπουργών. 

1. Οι Υφυπουργοί στο Υπουργείο Υγείας, Πρόνοιας και 

Κοινωνικών Ασφαλίσεων ασκούν τις αρμοδιότητες που ορί¬ 
ζονται στα επόμενα άρθρα, στις οποίες περιλαμβάνονται 
οι κοινοβουλευτικές αρμοδιότητες, με εξαίρεση τη νομο¬ 
θετική πρωτοβουλία και οι οποίες μπορούν να ασκούνται 
παράλληλα και από τον Τπουργό, η άσκηση κανονιστικής 
εξουσίας, ως και η έκδοση αποφάσεων ή πράξεων ατομικού 
και εκτελεστικού περιεχομένου. 

Άρθρο 2. 

Ειδικές αρμοδιότητες Υφυπουργών. 

1. Στους Υφυπουργούς Υγείας, Πρόνοιας και Κοινωνι¬ 
κών Ασφαλίσεων, αναθέτουμε και τις εξής ειδικές αρμο¬ 
διότητες : 

α) Στην Υφυπουργό Σύλβα Ακρίτα, αναθέτουμε την ά¬ 
σκηση των αρμοδιοτήτων του αντικειμένου των κατωτέρω 
διευθύνσεων τομέα Πρόνοιας, με εξαίρεση τις αρμοδιότητες 
που ανάγονται στην παροχή πάσης φύσεως επιδομάτων και 
οικονομικών ενισχύσεων σε άτομα ή ομάδες ατόμων, κα¬ 
θώς και τις αρμοδιότητες της Δ/νσης Προστασίας Υπερηλί¬ 
κων που αφορούν τα Ιδρύματα Χρονίως Πασχόντων, οι 
οποίες παραμένουν στον Υπουργό : 

(1) Δημόσιας Αντίληψης 

(2) Παιδικής Προστασίας 

(3) Προστασίας Υπερηλίκων 

(4) Αναπήρων 

(5) Στέγασης 

(6) Κοινωνικής Εργασίας. 

β) Στον Υφυπουργό Γρηγόριο Σολωμό, αναθέτουμε την 
άσκηση των αρμοδιοτήτων του αντικειμένου των κατω¬ 
τέρω Δ/νσεων της Γεν. Γραμματείας Κοινωνικών Ασφαλί¬ 
σεων : 

(1) Κύριας Γενικής Ασφάλισης 

(2) Κύριας Κλαδικής Ασφάλισης 

(3) Κύριας Ασφάλισης Αγροτών και Υπερηλίκων 

(4) Πρόσθετης Ασφάλισης 

(δ) Αναλογιστικών Μελετών. 

2. Ο Υφυπουργός επικουρεί τον Υπουργό στην άσκηση 
των αρμοδιοτήτων του αντικειμένου των λοιπών Δ/νσεων 
της Γενικής Γραμματείας Κοινωνικών Ασφαλίσεων. 

Άρθρο 3. 

Ειδικότερες αρμοδιότητες Υφυπουργών. 

Οι Υφυπουργοί Υγείας, Πρόνοιας και Κοινωνικών Α¬ 
σφαλίσεων, είναι αρμόδιοι και για τα εξής θέματα στον το¬ 
μέα της αρμοδιότητάς τους : 

α) Έκδοση γενικών εγκυκλίων που αναφέρονται στην 
εφαρμογή προγραμμάτων. 

β) Εποπτεία των νομικών προσώπων, οργανισμών και 
ιδρυμάτων. 

γ) Υπογραφή αποφάσεων για την έγκριση ανάληψης 
και διάθεσης πιστώσεων και πράξεων για την αναγνώριση 
δαπανούν, καθώς και την έκδοση χρηματικών ενταλμάτων 
από σαράντα εκατομμύρια και μια (40.000.001) δραχμές 
και άνω, που ανάγονται στην εκτέλεση του τακτικού Προ¬ 
ϋπολογισμού ή του Προϋπολογισμού Δημοσίων Επενδύ¬ 
σεων ή των ειδικών λογαριασμών σύμφωνα με τις ισχύουσες 
διατάξεις. 

δ) Διάθεση χρήσης μηχανημάτων, εργαλείων και υλι¬ 
κών, σύμφωνα με τις ισχύουσες διατάξεις, σε υπηρεσίες, 
του Υπουργείου, νομικά πρόσωπα, οργανισμούς και ιδρύ¬ 
ματα, αξίας από σαράντα εκατομμύρια και μία (40.000.001) 
δραχμές και άνω. 

ε) Κίνηση των τραπεζικών λογαριασμών και έκδοση 
επιταγών, καθώς και την υπογραφή συμβάσεων για προ¬ 
μήθεια υλικών ή εκτέλεση εργασιών αρμοδιότητας των πιο 
πάνω υπηρεσιών, μ.έσα στα όρια των ποσών που καθορί¬ 
ζονται στην υπό στοιχείο γ' περίπτωση. 

στ) Έγκριση, σύμφωνα με τις ισχύουσες διατάξεις, Υτι- 
ριολογικαύν προγραμμάτων νομικών προσώπων δημόσιου 
τομέα. 


ζ) Πρόταση μηχανογράφησης των υπηρεσιών της αρμο¬ 
διότητάς τους. 

Άρθρο 4. 

Εξαίρεση μεταβιβαζομένων αρμοδιοτήτων. 

Από τις αρμοδιότητες που αναθέτουμε στους Υφυπουρ¬ 
γούς με τα προηγούμενα άρθρα, εξαιρείται η συγκρότηση 
όλων των συμβουλίων και επιτροπών. 

Άρθρο 5. 

Τελικές διατάξεις. 

Όσα θέματα δεν αναφέρονται στην απόφαση αυτή, α¬ 
σκούνται από τον Υπουργό ή τα εξουσιοδοτούμενα με σχε¬ 
τικές αποφάσεις όργανα του Υπουργείου. 

Άρθρο 6. 

Καταργούμενες διατάξεις. 

Καταργείται από την ισχύ της απόφασης αυτής κάθε 
άλλη προηγούμενη που ρυθμίζει όμοια θέματα. 

Η απόφαση αυτή να δημοσιευθεί στην Εφημερίδα της 
Κυβέρνησης.. 

Αθήνα, 11 Νοεμβρίου 1986 

Ο ΠΡΩΘΥΠΟΥΡΓΟΣ 

ΑΝΔΡΕΑΧ Γ. ΠΑΠΑΝΔΡΕΟΥ 

Ο ΥΠΟΥΡΓΟΣ 

ΓΙΩΡΓΟΧ ΓΕΝΝΗΜΑΤΑ* 

Αφι£. ΦΑ4/359 (6) 


Αρμοδιότητες και εξουσία υπογραφής του Γενικού Γραμμα¬ 
τέα της Γενικής Γραμματείας Κοινωνικών Ασφαλίσεων 

του Υπουργείου Υγείας, Πρόνοιας και Κοινωνικών Ασφα¬ 
λίσεων. 

Ο ΥΠΟΥΡΓΟΣ ΥΓΕΙΑΣ, ΠΡΟΝΟΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη : 

1. Τις διατάξεις των άρθρων 27 και 29 του Ν. 1558/1985 
(Φ.Ε.Κ. 137Α/26.7.85) «Κυβέρνηση και Κυβερνητικά Όρ¬ 
γανα». 

2. Το Π. Δ/γμα 303/1984 (Φ.Ε.Κ. 110Α/2.8.1984) 
«Οργανισμός του Υπουργείου Κοιν. Ασφαλίσεων» σε συν - 
δυασμό με τις διατάξεις των παρ. 1 και 2 του άρθρου 24 του 
Ν. 1558/1985. 

3. Το Π.Δ. 397/1985 (Φ.Ε.Κ. 138) «Διορισμός Υπουρ¬ 
γών και Υφυπουργών». 

4. Το Π.Δ. 437/1985 (Φ.Ε.Κ. 157) «Καθορισμός και 
ανακατανομή αρμοδιοτήτων των Υπουργείων». 

5. Την κοινή απόφαση 5316/7.8.1985 (Φ.Ε.Κ. 218 τ.Γ') 
του Πρωθυπουργού και του Υπουργού Υγείας, Πρόνοιας 
και Κοιν. Ασφαλίσεων «Διορισμός Γεν. Γραμματέα στη Γε 
νική Γραμματεία Κοιν. Ασφαλίσεων». 

6. Την ανάγκη για την εύρυθμη και αποδοτική λειτουργία 
της Γενικής Γραμματείας Κοινωνικών Ασφαλίσεων του Υ¬ 
πουργείου Υγείας, Πρόνοιας και Κοιν. Ασφαλίσεων και την 
ταχεία διεκπεραίωση των θεμάτων που της έχουν ανατεθεί, 
αποφασίζουμε : 

Άρθρο 1. 

Ο Γενικός Γραμματέας της Γενικής Γραμματείας Κοινω¬ 
νικών Ασφαλίσεων, προΐσταται αμέσως μετά τον Υπουργό 
και τον Υφυπουργό όλων των υπηρεσιών της Γενικής Γραμ¬ 
ματείας, επικουρεί στην άσκηση των καθηκόντων τους τον 
Υπουργό και τον Υφυπουργό, προσυπογράφει όλα τα έγγραφα 
που υπογράφει ο Υπουργός και ο Υφυπουργός και ειδικότερα 
ασκεί τις αρμοδιότητες που ορίζονται στα παρακάτω άρθρα. 

Άρθρο 2. 

Στο Γενικό Γραμματέα της Γενικής Γραμματείας Κοινω¬ 
νικών Ασφαλίσεων, μεταβιβάζουμε τις αρμοδιότητες των 
εξής Διευθύνσεων, όπως προσδιορίζονται ειδικότερα στο 
άρθρο 3 της απόφασης αυτής : 1)Δ/νση Διαδοχικής Ασφά¬ 
λισης 2 )Δ/νση Επιθεώρησης 3 )Δ/νση Διοικητικής Οργά¬ 
νωσης 4)Δ/νση Προσωπικού 5 )Δ/νση Οικονομικού 6)Δ/νση 
Απλούστευσης Διαδικασιών και Παραγωγικότητας 7 )Δ/νση 
Ηλεκτρονικής Επεξεργασίας Στοιχείων 8) Γραμματεία Συμ¬ 
βουλίου Κοινωνικής Ασφάλειας 9) Υπηρεσία Στατιστικής. 

Άρθρο 3. 

Ειδικότερα ο Γενικός Γραμματέας της Γενικής Γραμμα¬ 
τείας Κοινωνικών Ασφαλίσεων (Γ.Γ.Κ.Α) είναι αρμόδιος 
για : 

1. Το διορισμό τακτικού προσωπικού που γίνεται χωρίς 
διαγωνισμό. 

2. Το διορισμό και την απόλυση του προσωπικού με σχέση 
εργασίας ιδιωτικού δικαίου. 

3. Την τοποθέτηση, μετακίνηση, μετάθεση, απόσπαση, 
ένταξη και μετάταξη υπαλλήλων. 

4. Την εντολή μετακίνησης εκτός έδρας υπαλλήλων για 
εκτέλεση υπηρεσίας. 

5. Τη χορήγηση κανονικών αδειών σε υπαλλήλους της 
Γ.Γ.Κ.Α. προϊσταμένων Διευθύνσεων, ως και τη χορήγηση 
εκπαιδευτικών αδειών στους υπαλλήλους της Γ.Γ.Κ.Α. και 
των Ν.Π.Δ.Δ. ανεξαρτήτως βαθμού. 

6. Τα έγγραφα που απευθύνονται στα Υπηρεσιακά Συμ¬ 
βούλια της Γ.Γ.Κ.Α. για τις προαγωγές υπαλλήλων. 

7. Τα της υπηρεσιακής απασχόλησης του προσωπικού. 

8. Τη συγκρότηση των Υπηρεσιακών και Πειθαρχικών 
Συμβουλίων, ως και Επιτροπών της Γ.Γ.Κ.Α. και των Ασφα· 
λιστικών Οργανισμών. 

9. Την κατάρτιση του ενιαίου προγράμματος Κρατικών 
προμηθειών της Γ.Γ.Κ.Α. 

10. Την έκδοση αποφάσεων χρηματικών ποσών εις βάρος 
τακτικού προϋπολογισμού ή του Λ.Β.Κ.Α. 

11. Την προκήρυξη δημοσίων τακτικών διαγωνισμών, ως και 
την κατάρτιση με τρίτους και υπογραφή των συναπτομένων 
από αυτούς συμβάσεων και πράξεων έγκρισης προμηθειών, 
δαπανών εκτέλεσης εργασιών, ανάληψης και έγκρισης δαπα¬ 
νών. 

12. Την έκδοση αποφάσεων αυξομείωσης πιστώσεων του 
προϋπολογισμού εξόδων της Γ.Γ.Κ.Α. σε εφαρμογή των 
Ν.Δ. 321/1969 και 1337/1973 και τις συναφείς προτάσεις 
στο Γενικό Λογιστήριο του Κράτους για αυξομείωση των 
εξόδων, συμπεριλαμβανομένων και των περιπτώσεων εκείνων 
7£ου ζητείται διάθεση πιστώσεων από το αποθεματικό. 

13. Την ανάληψη και διάθεση πιστώσεων, αναγνώριση 
δαπανών, έκδοση και παράταση χρηματικών ενταλμάτων 
ποσού από ένα εκατομμύριο (1.000.000) δρχ. και μέχρι σα¬ 
ράντα εκατομμύρια (40.000.000) δρχ. που ανάγονται στην 
εκτέλεση του τακτικού προϋπολογισμού. 

14. Την έγκριση για τροποποίηση των προϋπολογισμών 
των φορέων κοινωνικής ασφάλισης για ποσό άνω των εκατό 
εκατομμυρίων και μιας δρχ. (100.000.001) 

15. Την έγκριση των ισολογισμών και απολογισμών των 
Οργανισμών Κοινωνικής Ασφάλισης. 

16. Την έγκριση χορήγησης δανείων, εφόσον υπάρχει 
έγκριση της Επιτροπής Νομισματικών και Πιστωτικών θε¬ 
μάτων. 

17. Τη διάθεση χρήσης μηχανημάτων, εργαλείων και υλι¬ 
κών στις υπηρεσίες της Γ.Γ.Κ.Α, στους Οργανισμούς Κοι¬ 
νωνικής Ασφάλισης και στο ΚΗΥΚΥ, αξίας άνω των πέντε 
(5) εκατομμυρίων δραχμών και μέχρι 40.000.000 δρχ. 

■ 18. Την εντολή διενέργειας διοικητικών ή διαχειριστικών 
(τακτικών ή εκτάκτων) ελέγχων, ερευνών, διοικητικών ανα¬ 
κρίσεων και εποπτείας, αποφάσεων για τη σύσταση επιτρο¬ 
πών μελέτης θεμάτων ελέγχου, εγγράφων για παραπομπή 
πορισμάτων στις δικαστικές αρχές ή το Υπηρεσιακό Συμβού¬ 


λιο ή την αποστολή τους στους ενδιαφερομένους φορείς, ως 
και πράξεων και λοιπών εγγράφων αρμοδιότητας της Διεύ¬ 
θυνσης Επιθεώρησης. 

19. Τον καταλογισμό υπολόγων διαχείρισης κάθε υλικού 
εξοπλισμού μέχρι του ποσού των διακοσίων ' χιλιάδων 
(200.000) δρχ.. 

20. Τις απαντήσεις σε αιτήσεις επανεξέτασης ή υπομνή¬ 
ματα ή αναφορές παραπόνων ή καταγγελίες πολιτών κατά 
ενεργειών ή απαντήσεων των οργάνων της Γ.Γ.Κ.Α. στις 
περιπτώσεις που δόθηκαν απαντήσεις σε πρώτο βαθμό από 
κατώτερα από αυτόν όργανα των υπηρεσιών της Γ.Γ.Κ.Α. 

21. Την έκδοση βασικών εγκυκλίων και παροχή οδηγιών 
στις υπηρεσίες της Γ.Γ.Κ.Α. και Ν.Π.Δ.Δ. για τη μεθό- 
δευση και το συντονισμό της κοινής δραστηριότητάς τους με 
σκοπό την αποτελεσματική υλοποίηση της Κυβερνητικής πο¬ 
λιτικής. 

22. Την έκδοση γενικού περιεχομένου εγκυκλίων, οδηγιών 
προς τις υπηρεσίες της Γ.Γ.Κ.Α. και τους Οργανισμούς 
Κοινωνικής Ασφάλισης για την εύρυθμη λειτουργία τους. 

23. Την έγκριση χορήγησης αντιγράφων πρωτοτύπων 
εγγράφων με διαβάθμιση «άκρως απόρρητο». 

24. Τα γενικότερης σημασίας θέματα Οργάνωσης, Εκ¬ 
παίδευσης και Μηχανογράφησης. 

25. Τις αποφάσεις ή έγγραφα σε θέματα αρμοδιότητας 
Δ/ντή, εφόσον συμπράττουν περισσότερες Δ/νσεις. 

26. Την ανάθεση σε φυσικά ή νομικά πρόσωπα επιστη¬ 
μονικών μελετών για την προαγωγή του έργου της Γ.Γ.Κ.Α. 

27. Τις απαντήσέις σε ερωτήματα Υπηρεσιών ή νομικών 
προσιόπων ή πολιτών, εφόσον δεν έχουν λυθεί από τη νομο¬ 
λογία. 

28. Τον ορισμό αντιπροσώπων ή υπαλλήλων ή προτάσεων 
επιλογής υπαλλήλων για εκπροσώπηση σε συνέδρια διαιτη¬ 
τικά δικαστήρια, συμμετοχή σε σεμινάρια, εκπαιδευτικά 
προγράμματα και άλλες συναντήσεις στο Εσωτερικό ή εξω¬ 
τερικό, καθώς και των αναγομένων σε θέματα διεθνών συμ¬ 
βάσεων ή των Ευρωπαϊκών Κοινοτήτων ή άλλων διεθνών 
οργανισμών. 

29. Την υπογραφή ερωτημάτων που απευθύνονται στη 
Νομική Διεύθυνση της Γ.Γ.Κ.Α. 

30. Τα γενικότερα θέματα σημαιοστολισμού, εθιμοτυπίας, 
δημοσίων Εορτών και επισήμων τελετών. 

Άρθρο 4. 

Ο Υπουργός δικαιούται πάντοτε να ασκήσει ατομικά, χω¬ 
ρίς άλλη διατύπωση, την εξουσία υπογραφής που έχει μετα- 
βιβασθεί με την απόφαση αυτή. 

Άρθρο 5. 

1. Σε κάθε περίπτωση έκδοσης πράξης σύμφωνα με'τα 
προηγούμενα άρθρα, μνημονεύεται στο προοίμιό της η από¬ 
φαση αυτή. 

2. Από την ισχύ της απόφασης αυτής, καταργείται κάθε 
προηγούμενη που ρυθμίζει το ίδιο θέμα για τον τομέα αρμο¬ 
διότητας της Γενικής Γραμματείας Κοινωνικών Ασφαλίσεων. 

Η απόφαση αυτή να δημοσιευθεί στην Εφημερίδα, της 
Κυβέρνησης. 

Α·8ήνα, 6 Νοεμβρίου 1986 

Ο ΥΠΟΥΡΓΟΣ 

ΠΟΡΤΟ! ΓΕΝΝΗΜΑΤΑ! 


Αριίί. Φ49/2963 (7) 


Αύξηση των συντάξεων του Ταμείου Ασφαλίσεως Προσωπι¬ 
κού της Ε.Τ.Β.Α. 

Ο ΥΠΟΥΡΓΟΣ ΥΓΕΙΑΣ ΠΡΟΝΟΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη : 

1. Τις διατάξεις της παρ. 4 του άρθρου 1 του Ν.Δ. 4577/ 
1966. 

2. Τις υπ’ αριθμούς ΠΡ 2332/750/1986 και ΠΡ 5121/ 
1266/1986 αποφάσεις του Υπουργού Εθνικής Οικονομίας. 

3. Την αριθμ. 9019/295/1982 απόφαση του Υπουργού 
Οικονομικών, η οποία κυρώθηκε με το άρθοο 55 του Ν. 1249/ 
1982. 

4. Τις διατάξεις του άρθρου 25 παρ. 3 του Ν. 1505/1984. 

5. Την αριθμ. 351/25.9.1986 απόφαση του Δ.Σ. του ΤΑΠ. 
ΕΤΒΑ, αποφασίζουμε : 

ί. Οι συντάξεις που χορηγεί το Ταμείο Ασφαλίσεως Προ¬ 
σωπικού της ΕΤΒΑ, αυξάνονται από 1.9.1986 κατά ποσοστό 

4,7%. 

2. Η αύξηση αυτή χορηγείται με τους όρους και τις προϋ¬ 
ποθέσεις που προβλέπονται από την αριθμ. 8418/231/25.1. 
1984 απόφαση του Υπουργού Οικονομικών, όπως αυτή κυ¬ 
ρώθηκε με το άρθρο 25 παρ. 4 του Ν. 1505/1934 και από το 
άρθρο δεύτερο παρ. 4 του Ν. 1584/1984. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Νοεμβρίου 1986 

Ο ΥΠΟΥΡΓΟΣ 

ΓΐηΡΓΟΧ ΓΕΝΝΗΜΑΤΑ! 


Αρι#. 102297 (8) 


Τόπος συνεδριάσεως των Δικαστηρίων Καλαμάτας. 

Ο ΥΠΟΥΡΓΟΣ ΔΙΚΑΙΟΣΥΝΗΣ 
Έχοντας υπόψη : 

1. Τις διατάξεις του άρθρου 250 του Οργανισμού των 
Δικαστηρίων και 

2. Γο γεγονός ότι το κτίριο, στο οποίο στεγαζόταν το 

Πρωτοδικείο Καλαμάτας, η Εισαγγελία Πρωτοδικών Καλα¬ 
μάτας, το Ειρηνοδικείο και το Πταισματοδικείο Καλαμάτας, 
καταστράφηκε από τους πρόσφατους σεισμούς και λόγω του 
χειμωνιά είναι ϊυνατή η στέγασή τους σε στχ/ηΜές, οβπκκρακ 
σίζοομε: ·| 

Ορίζουμε τόπο συνεδριάσεων του Πρωτοδικείου Καλαμά¬ 
τας, του Ειρηνοδικείου και Πταισματοδικείου Καλαμάτας, 
από 17 Νοεμβρίου 1986, το κτίριο του Ξενοδοχείου «Φιλο- 
ξένεια», όπου θα στεγάζεται και η Εισαγγελία Πρωτοδικών 
Καλαμάτας από την παραπάνω χρονολογία. 

Η απόφαση αυτή να δημοσιευθεί στην εφημερίδα της Κυ¬ 
βερνήσεως. 

Αθήνα, 10 Οκτωβρίου 1986 

Ο ΥΠΟΥΡΓΟΣ 

ΛΠΟΧΤΟΛΟΧ ΚΑΚΛΛΜΑΝΗΧ 


Αρι-8. Οία./506/Δ.Π. 41 (9) 


Υποβολή συμπληρωματικών δικαιολογητικών, για την έκ¬ 
δοση δανείου εκ μέρους των σεισμοπλήκτων του Νομού 

Μεσσηνίας, από τους σεισμούς του 1986. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη : 

1. Τις διατάξεις του Νόμου 867/79. 

2. Τις διατάξεις της από 26 Μαρτίου 1981 Πράξεως Νο¬ 
μοθετικού Περιεχομένου «περί αποκαταστάσεως ζημιών εκ 
των σεισμών 1981». 

3. Τις διατάξεις του Νόμου 1190/81 «περί κυρώσεως της 
από 26.3.1981 Πράξεως Νομοθετικού Περιεχομένου» του 
Προέδρου της Δημοκρατίας «περί αποκαταστάσεως ζημιών 
εκ των σεισμών 1981». 

4. Την αρ. 131/1.10.86 Πράξη του Υπουργικού Συμβου¬ 
λίου για την αποκατάσταση ζημιών από τους σεισμούς 1986 
σε περιοχές του Νομού Μεσσηνίας. 

5. Την απόφαση με αριθμ. ΔΑΖ/οικ. 126/21.10.86. 


6. Την ανάγκη συστηματικής καταγραφής των ζημιών, 
ώστε να ελεγχθεί η σεισμική ικανότητα των κατασκευών κατά 
τη μετασεισμική περίοδο και να εξαχθούν τα σχετικά στα¬ 
τιστικά στοιχεία, αποφασίζουμε : 

Όπως οι δικαιούχοι ατόκων σεισμοδανείων, που επλήγη- 
σαν από τους σεισμούς του 1986, υποβάλλουν στους τομείς 
Αποκατάστασης Σεισμοπλήκτων μαζί με τα άλλα δικαιολο- 
γητικά, για την έκδοση των αδειών επισκευής ή ανακατα- 
σκευής των κτισμάτων τους και τα παρακάτω : 

1. Το δελτίο αυτοψίας, που έχει συντάξει ο Οργανισμός 
Αντισεισμικού Σχεδιασμού και Προστασίας και είναι δημο¬ 
σιευμένο στο τεύχος «Μετασεισμικός έλεγχος κτιρίων» συ¬ 
μπληρωμένο από το μηχανικό τους. 

II διόρθωση και τρόπος χρήσης του ανωτέρω δελτίου θα 
καθορισθεί από την Γπηρεσία Αποκαταστάσεως Σεισμοπλή¬ 
κτου. 

2. Υπεύθυνη δήλωση στην οποία θα αναφέρεται ότι ο δι¬ 
καιούχος δεν έχει πάρει από άλλο άτοκο δάνειο την αναλογού¬ 
σα σ’ αυτό δωρεά κρατική αρωγή. 

Ο τρόπος σύνταξης της ανωτέρω υπεύθυνης δήλωσης, θα 
καθορισθεί από την Υπηρεσία Αποκαταστάσεως Σεισμοπλή¬ 
κτων. 

II απόφαση αυτή να δημοσιευθεί στην Εφημερίδα της 
Κυβέρνησης, σύμφωνα με το άρθρο 1 παρ. 2 της από 26.3. 
1981 Πράξης Νομοθετικού Περιεχομένου, που κυρώθηκε 
με το Νόμο 1190/1981. 

Αθήνα, 11 Νοεμβρίου 1986 

Ο ΥΠΟΥΡΓΟΣ 

ΕΥΑΓΓΕΛΟ! ΚΟΥΛΟΥΜΠΗΕ 


„ Αρι£, 19407 (10) 


Κήρυξη εκτελεστής της αριθ. 46/1986 αποφάσεως του ΔΔΔΔ 
Αθηνών, που επικυρώνει την αριθ. 47/86 απόφ. του ΠΔΔΔ 
Αθηνών και που αφορά τους όρους αμοιβής και εργασίας 
τοον απασχολουμένων στις κλασικές και βυζαντινές αρ¬ 
χαιότητες Β. Ελλάδας και Θεσσαλίας. 

Ο ΥΠΟΥΡΓΟΣ ΕΡΓΑΣΙΑΣ 
Έχοντας υπόψη : 

Τις διατάξεις της παρ. 1 του άρθρου 20 του Ν. 3239/55, 
όπως αυτές τροποποιήθηκαν με τα Ν.Δ. 3755/57, 186/69 
και 1198/72, αποφασίζουμε : 

Κηρύσσουμε εκτελεστή την αριθ. 46/86 απόφαση του 
ΔΔΔΔ Αθηνών, που εκδόθηκε για να επιλύσει τη συλλογική 
διαφορά εργασίας που δημιουργήθηκε ανάμεσα στους : 1) 
Υπουργείο Οικονομικών, 2) Υπουργείο Πολιτισμού και Ε¬ 
πιστημών και στην Ένωση Εκτάκτου Προσωπικού Αρχαιο¬ 
λογικής Υπηρεσίας Βορείου Ελλάδος και Θεσσαλίας και επι¬ 
κυρώνει την αριθμ. 47/86 απόφαση του ΠΔΔΔ Αθηνών, που 
αφορά τους όρους αμοιβής και εργασίας των απασχολουμένων 
στις κλασικές και βυζαντινές αρχαιότητες Β. Ελλάδος και 
Θεσσαλίας, της οποίας το περιεχόμενο έχει ως εξής : 

1. Στις διατάξεις της απόφασης αυτής υπάγονται οι επί 
σχέσει εργασίας ιδιωτικού δικαίου α ασχολούμενοι σε εργα¬ 
σίες Κλασικών και Βυζαντινών Αρχαιοτήτων Βορ. Ελλάδος 
και Θεσσαλίας. 

2. Οι αποδοχές που προβλέπονται από προηγούμενες ρυθ¬ 
μίσεις, όπως έχουν διαμορφωθεί μέχρι της ισχύος της από¬ 
φασης αυτής, αυξάνονται από 29.6.1986 σύμφωνα με τους δεί¬ 
κτες καταναλωτού της 1.1.1986 (4,5%) και 1.5.86 (1,3%). 

Οι παραπάνω αποδοχές θα αναπροσαρμοσθούν και την 1.9. 
1986 σύμφωνα με τις αποφάσεις του Υπουργού Εθνικής 
Οικονομίας αμέσως μετά την έκδοσή τους. 

Για την αναπροσαρμογή των μισθών της παρούσας διαι¬ 
τητικής απόφασης, θα ισχύσουν τα κλιμάκια αποδοχών που 
καθορίζονται από το Ν. 1584/86 (Φ.Ε.Κ. 16/Α/25.2.86). 

3. Όσες διατάξεις της αριθ. 17/1985 απόφ. του ΔΔΔΔ 
Αθηνών δεν έχουν τροποποιηθεί, εξακολουθούν να ισχύουν. 

4. Η ισχύς της απόφασης αυτής αρχίζει από 29 Μα'ίου 1986. 
Η απόφαση αυτή να δημοσιευθεί στην Εφημερίδα της 
Κυβέρνησης. 

Αθήνα, 11 Νοεμβρίου 1986 

Ο ΥΠΟΥΡΓΟΣ 

ΚΩΣΤΑΣ ΠΑΠΑΝ ΑΓΙΩΤΟΥ 


Αρ;Φ. 19283 (11) 


Κήρυξη εκτελεστής της αριθ. 58/86 αποφάσεως του ΠΔΔΔ 

Αθηνών «για τους όρους αμοιβής και εργασίας των εργατ/ 

τών -τριών βιβλιοδετών όλης της χιόρας». 

Ο ΥΠΟΥΡΓΟΣ ΕΡΓΑΣΙΑΣ 
Έχοντας υπόψη : 

Τις διατάξεις της παρ. 1 του άρθρου 20 του Ν. 3239/55» 
όπως αυτές τροποποιήθηκαν με τα Ν.Δ. 3755/57, 186/69 
και 1198/72, αποφασίζουμε : 

Κηρύσσουμε εκτελεστή την αριθ. 58/86 απόφαση του ΠΔ 
ΔΔ Αθηνών, που εκδόθηκε για να επιλύσει τη συλλογική 
διαφορά εργασίας ανάμεσα στους : 

1) Βιοτεχνική Ένωση κλάδων Βιβλιοδεσίας Αττικής, 2) 
Γενική Συνομοσπονδία Επαγγελματιών Βιοτεχνών Ελλάδος, 
3) Ένωση Βιβλιοδετικών Επιχειρήσεων Αττικής και 
στην Ομοσπονδία Μισθωτών Τύπου και Βιομηχανίας Χάρτου 
και αφορά τους όρους αμοιβής και εργασίας των εργατ/τούν - 
τριών βιβλιοδετών όλης της Χώρας και της οποίας το περιε¬ 
χόμενο έχει ως εξής : 

1. Στις διατάξεις της απόφασης αυτής υπάγονται οι εργατ/ 
τες -τριες βιβλιοδέτες όλης της χώρας. 

Οι αποδοχές που βάσει των προϊσχυουσών ρυθμίσεων 
λαμβάνονταν υπόψη για τον υπολογισμό των προσαυξήσεων 
λόγω ΑΤΑ, όπως αυτές έχουν διαμορφωθεί μέχρι της ισχύος 
της απόφασης αυτής,[αυξάνονται από 19.6.86 κατά το ποσο¬ 
στό του δείκτη τιμών της 1.1.86 (4,5%) και 1.5.86 (1,3%). 

Οι παραπάνω αποδοχές θα αναπροσαρμοστούν και την 
1.9.1986 σύμφωνα με τις αποφάσεις του Υπουργού Εθνικής 
Οικονομίας αμέσως μετά την έκδοσή τους. 

2. Για την αναπροσαρμογή των μισθών της παρούσας 
διαιτητικής απόφασης, θα ισχύσουν τα κλιμάκια αποδοχών 
που καθορίζονται από το Ν. 1584/86 (Φ.Ε.Κ. 16/Α/25.2. 
1986). 

3. Όσες διατάξεις της αριθμ. 55/84 απόφασης του ΔΔΔΔ 
Αθηνών δεν έχουν τροποποιηθεί, εξακολουθούν να ισχύουν. 

4. Η ισχύς της απόφασης αυτής αρχίζει από 19 Ιουνίου 
•1986. 


II απόφαση αυτή να δημοσιευθεί στην Εφημερίδα της Κυ¬ 
βέρνησης. 

Αθήνα, 11 Νοεμβρίου 1986 

Ο ΥΠΟΥΡΓΟΣ 

ΚΩΣΤΑΣ ΠΑΠΑΝ ΑΓΙΩΤΟΥ 


Αρι-9·. 19282 (12) 


Κήρυξη εκτελεστής της αριθ. 59/86 αποφάσεως του ΠΔΔΔ 

Αθηνών που αφορά τους όρους αμοιβής και εργασίας των 

εργατ/τών -τριών Τυπογράφων όλης της χώρας. 

Ο ΥΠΟΥΡΓΟΣ ΕΡΓΑΣΙΑΣ 
Έχοντας υπόψη : 

Τις διατάξεις της παρ. 1 του άρθρου 20 του Ν. 3239/55, 
όπως αυτές τροποποιήθηκαν με τα Ν.Δ. 3755/57, 186/69 
και 1198/72, αποφασίζουμε : 

Κηρύσσουμε εκτελεστή την αριθ. 59/86 απόφαση του ΠΔ 
ΔΔ Αθηνών που εκδόθηκε για να επιλύσει τη συλλογική δια¬ 
φορά εργασίας που δημιουργήθηκε ανάμεσα στους : 1) Γε¬ 
νική Συνομοσπονδία Επαγγελματιών Βιοτεχνών Ελλάδος, 2) 
Ένωση Βιοτεχνών Τυπογράφων Αθηνών, 3) Ένωση Βιο- 
τεχνών Τυπογράφων Πειραιώς και στην Ομοσπονδία Μι¬ 
σθωτών τύπου και βιομηχανίας Χάρτου και αφορά τους όρους 
αμοιβής και εργασίας των εργατ/τών -τριών τυπογράφων 
όλης της χώρας και της οποίας το περιεχόμενο έχει ως εξής : 

1. Στις διατάξεις της απόφασης αυτής υπάγονται οι εργατ/ 
τες -τριες τυπογράφοι όλης της χούρας. Οι αποδοχές, που 
βάσει των προϊσχυουσών ρυθμίσεων λαμβάνοντας υπόψη για 
τον υπολογισμό των προσαυξήσεων λόγω ΑΤΑ, όπως αυτές 
έχουν διαμορφωθεί μέχρι της ισχύος της απόφασης αυτής, 
αυξάνονται από 4.6.86 κατά το ποσοστό του δείκτη τιμών 
της 1.1.1986 (4,5%) και 1.5.86 (1,3%). 

Οι παραπάνω αποδοχές θα αναπροσαρμοστούν και την 
1.9.86 σύμφωνα με τις αποφάσεις του Υπουργού Εθνικής 
Οικονομίας αμέσως μετά την έκδοσή τους. 

Για την αναπροσαρμογή των μισθών της παρούσας διαιτη¬ 
τικής απόφασης, θα ισχύσουν τα κλιμάκια αποδοχών που κα¬ 
θορίζονται από το Ν. 1584/86 (Φ.Ε.Κ. 16/Α/25.2.86). 

2. Όσες διατάξεις της αριθμ. 151/85 απόφασης του ΔΔΔΔ 
Αθηνών δεν έχουν τροποποιηθεί, εξακολουθούν να ισχύουν. 

3. Η ισχύς της απόφασης αυτής αρχίζει από 4 Ιουνίου 
1986. 

Η απόφαση αυτή να δημοσιευθεί στην Εφημερίδα της 
Κυβέρνησης. 

Αθήνα, 11 Νοεμβρίου 1986 

Ο ΥΠΟΥΡΓΟΣ 

ΚΩΣΤΑΣ ΠΑΠΑΝ ΑΓΙΩΤΟΥ 


ΑΠΟ ΤΟ Ε0ΝΙΚΟ ΤΥΠΟΓΡΑΦΕΙΟ 




